TIKOS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

13.számú

KÖZMEGHALLGATÓ ÜLÉS JEGYZŐKÖNYV

HATÁROZATAI

98/2010./XI.15./kt. határozat:


- 2010. november 15-i közmeghallgató 







ülés napirendjének elfogadása

99/2010./XI.15./kt.határozat:



- Bíró Lajos Ferenc balatonszentgyörgyi








lakos falugondnoki álláshelyre beérkezett







pályázatának elbírálása

100/2010./XI.15./kt.határozat:


- Nagy Ervin balatonszentgyörgyi lakos 







falugondnoki álláshelyre beérkezett pályá-







zatának elbírálása

101/2010./XI.15./kt.határozat:


- Horváth Endre Péter balatonszent-







györgyi lakos falugondnoki álláshelyre 







beérkezett pályázatának elbírálása

102/2010./XI.15./kt.határozat:


- Tóth Sándor holládi lakos falugondnoki







álláshelyre beérkezett pályázatának elbí-







rálása

103/2010./XI.15./kt.határozat:


- Falugondnok 2010.évben végzett munká-







járól szóló beszámoló elfogadása

104/2010./XI.15./kt.határozat:


- Önkormányzat I-III.negyedéves költség-







vetési beszámolójának elfogadása

105/2010./XI.15./kt.határozat:


- Község szociális ellátottságáról szóló







beszámoló elfogadása

106/2010./XI.15./kt.határozat:


- 2011.évi belső ellenőrzési ütemterve el-







fogadása

107/2010./XI.15./kt.határozat:


- Az Önkormányzat 2011.évi költségvetési







koncepciójáról szóló beszámoló elfogadá-







sa

Zárt ülésen:

108/2010./XI.15./kt.határozat:


- Bogdán Mária Tikos,  Táncsics u.4.sz.







alatti lakos részére átmeneti segély meg-







állapítása

13.sz. jegyzőkönyv
J E G Y Z Ő K Ö N Y 

Készült a Tikos Községi Önkormányzat Képviselő-testületének 2010. év november hó 15.    napján 15,00 órakor a Községháza épületében (Tikos, Iskola u.16.) megtartott  KÖZMEGHALLGATÓ üléséről.
Jelen vannak:  Kónya László polgármester



Berta József képviselő


            Bogdán Géza képviselő



Rajkai Istvánné képviselő



Vida Józsefné képviselő

Tanácskozási joggal jelen van:   Török Csilla körjegyző

Meghívottként jelen van:  Bíró Lajos Ferenc pályázó




      Horváth Endre Péter pályázó








      Nagy Ervin pályázó




      Tóth Sándor pályázó

A testület közmeghallgató ülésén 9 fő lakossági érdeklődő jelent meg.

Kónya László polgármester köszönti az ülésen megjelenteket, és megállapítja, hogy az ülés határozatképes, mert a megválasztott 5 települési képviselőből 5 jelen van. Az ülést megnyitja.
Javaslatot tesz a meghívóban szereplő napirendi pontok tárgyalására, kéri annak elfogadását.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

98/2010./XI.15./kt.határozat:

Tikos Község Önkormányzatának Képviselő-testülete a 2010. november 15-i közmeghallgató ülésén az alábbi napirendet tárgyalja:

Napirend: 

1.)Falugondnoki álláshelyre beérkezett pályázatok elbírálása

Előadó: Kónya László polgármester

2.) Polgármester beszámoló az Önkormányzat és a Képviselő-testület 2010.évben végzett   munkájáról

Előadó: Kónya László polgármester

3.) Lakosság véleményei, javaslatai, hozzászólásai

4.) Falugondnoki szolgálat 2010.évben végzett munkájáról szóló beszámoló elfogadása

Előadó: Bene István falugondnok

5.) Az Önkormányzat 2010.III.negyedéves költségvetési beszámolójának megtárgyalása

Előadó: Kónya László polgármester

6.) A község szociális ellátottságáról szóló beszámoló

Előadó: Kónya László polgármester

7.) Egyéb ügyek

Határidő: azonnal

Felelős: Kónya László polgármester

1.)Napirend tárgyalása

Falugondnoki álláshelyre beérkezett pályázatok elbírálása
Előadó: Kónya László polgármester

Kónya László:

Tájékoztatja a jelenlévő lakossági érdeklődőket, hogy Bene István falugondnok, aki 1997.óta látja el a falugondnoki teendőket a községben, 2010. év december hó 26.napjával nyugdíjba vonul. A képviselő-testület a megüresedő falugondnoki álláshelyre pályázatot írt ki, amelyre 9 fő nyújtott be pályázatot. A pályázatok beérkezett pályázatok áttekintése, az elbírálás időpontjának meghatározása a 2010.november 8-i zárt képviselő-testületi ülésen megtörtént, ahol megállapításra került, hogy a 9 pályázatból 5 nem felelt meg az előírt feltételeknek, amelyeket érvénytelennek nyilvánítottak. 4 fő pályázata érvényes volt. Az érvényes pályázatot benyújtók meghívásra kerültek a közmeghallgató ülésre. Minden érvényes pályázatot benyújtó írásban hozzájárult pályázatának nyilvános ülésen történő elbírálásához, mely hozzájáruló nyilatkozatok a jegyzőkönyv mellékletét képezik. 
Kéri a pályázókat, hogy egyenként mutatkozzanak be a testület és a jelenlévő lakossági érdeklődők részére.

Bíró Lajos Ferenc pályázó:

Röviden ismerteti szóban az önéletrajzát.

Kónya László:

Megadja a szót id. Szabó Imre lakossági érdeklődő számára.

id. Szabó Imre lakossági érdeklődő:

Kérdezi Bíró Lajos Ferenc pályázótól, hogy rendben van hogy balatonszentgyörgyi lakos, de ha állandóan vidéken dolgozott mint sofőr, akkor mennyire ismeri a környéket, konkrétan Tikos községet?

Bíró Lajos Ferenc:

Ismeri a környéket, és Tikos község lakosságát.

Nagy Ervin pályázó:

Röviden ismerteti szóban az önéletrajzát. 2004 év óta a balatonszentgyörgyi önkormányzatnál közhasznú foglalkoztatottként dolgozott, a tavalyi évben a tikosi falugondnok betegsége idején már helyettesített a munkavégzésben. A község lakosai ismerik.

Horváth Endre Péter pályázó:

Röviden ismerteti szóban az önéletrajzát. Ismeri a környéket. Tudja, hogy a falugondnoki munka ellátásához nagyfokú tolerancia, és szociális érzékenység szükséges.

Tóth Sándor pályázó:

Röviden ismerteti szóban az önéletrajzát.  Szereti az idősembereket, tudja, hogy e munka végzéséhez szociális érzékenység szükséges.

A képviselő-testület tagjai megismerték a pályázók szóbeli bemutatkozását.

Kónya László:
Kéri a testület tagjait, hogy döntsenek egyenként határozattal a pályázók személyéről. Az 5/2007./III.28.sz. rendelet 40.§.(4) bekezdése értelmében: „Ha nincs meg a képviselők több, mint a felének az igen szavazata, akkor a képviselő-testület a javaslatot elutasította, elutasító döntés születik.”
a.)Bíró Lajos Ferenc pályázó pályázatáról döntés:
A képviselő-testület   0 igen szavazattal, 5 ellenszavazattal,  tartózkodás nélkül meghozta az alábbi határozatát:

99/2010./XI.15./kt.határozat:

Tikos Község Önkormányzatának Képviselő-testülete Bíró Lajos Ferenc 8710 Balatonszentgyörgy, Berzsenyi u.69.sz. alatti lakos falugondnoki álláshelyre beérkezett pályázatában foglaltakat megismerte, megtárgyalta. Megállapítja, hogy fent nevezett érvényes pályázatot nyújtott be. A képviselő-testület a pályázatot NEM támogatja, elutasítja. A meghirdetett falugondnoki álláshelyet nem a pályázó tölti be.

Határidő: azonnal

Felelős: Kónya László polgármester

b.) Nagy Ervin pályázó pályázatáról döntés:

A képviselő-testület   1 igen szavazattal, 3 ellenszavazattal, és 1 tartózkodás mellett meghozta az alábbi határozatát:

100/2010./XI.15./kt.határozat:

Tikos Község Önkormányzatának Képviselő-testülete Nagy Ervin 8710 Balatonszentgyörgy, Csillagvár 96.sz. alatti lakos falugondnoki álláshelyre beérkezett pályázatában foglaltakat megismerte, megtárgyalta. Megállapítja, hogy fent nevezett érvényes pályázatot nyújtott be. A képviselő-testület a pályázatot NEM támogatja, elutasítja. A meghirdetett falugondnoki álláshelyet nem a pályázó tölti be.

Határidő: azonnal

Felelős: Kónya László polgármester

c.) Horváth Endre Péter pályázó pályázatáról döntés:

A képviselő-testület 4 igen szavazattal, ellenszavazat nélkül, 1 tartózkodás mellett meghozta az alábbi határozatát:

101/2010./XI.15./kt.határozat: 
Tikos Község Önkormányzatának Képviselő-testülete megállapítja, hogy Horváth Endre Péter 8710 Balatonszentgyörgy, Csillagvár u.12.sz. alatti lakos, a képviselő-testület által meghirdetett falugondnoki álláshelyre érvényes pályázatot nyújtott be.  A képviselő-testület pályázót 2010.év december hó 27.napjával  Tikos községben falugondnoki munkakörbe, közalkalmazotti foglalkoztatás keretében kinevezi. A falugondnok foglalkoztatására és illetményére az 1992.évi XXXIII.tv.-ben foglaltak az irányadóak.
Határidő: 2010.december 27.

Felelős: Kónya László polgármester

d.) Tóth Sándor pályázó pályázatáról döntés:

A képviselő-testület   0 igen szavazattal,  5 ellenszavazattal  tartózkodás nélkül meghozta az alábbi határozatát:

102/2010./XI.15./kt.határozat:

Tikos Község Önkormányzatának Képviselő-testülete Tóth Sándor 8731 Hollád, Petőfi Sándor u.47.sz. alatti lakos falugondnoki álláshelyre beérkezett pályázatában foglaltakat megismerte, megtárgyalta. Megállapítja, hogy fent nevezett érvényes pályázatot nyújtott be. A képviselő-testület a pályázatot NEM támogatja, elutasítja. A meghirdetett falugondnoki álláshelyet nem a pályázó tölti be.

Határidő: azonnal

Felelős: Kónya László polgármester

Kónya László:

Kihirdeti a testület határozatát. Tikos Község Önkormányzatának Képviselő-testülete a megüresedett álláshelyre 2010.év december hó 27.napjával Horváth Endre Péter balatonszentgyörgyi lakost közalkalmazotti foglalkoztatás keretében falugondnoki munkakörbe kinevezte. 

2.) Napirend tárgyalása:

Polgármester beszámoló az Önkormányzat és a Képviselő-testület 2010.évben végzett   munkájáról
Előadó: Kónya László polgármester

(Szóbeli előterjesztés)

Kónya László:

Részletesen szóbeli beszámolót tart a megjelent lakossági érdeklődők részére az Önkormányzat és a Képviselő-testület 2010.évben végzett munkájáról.

3.) Lakosság véleményei, javaslatai, hozzászólásai

Horváth Ferencné lakossági érdkelődő:

Érdeklődik, hogy a Szedres út aszfaltozását nem lehet-e pályázati úton megoldani, hogy az autóbuszok ne a falun keresztül közlekedjenek.
Kónya László:

Keresi az önkormányzat pályázati lehetőségeket, mivel önerőből nem tudják megoldani az aszfaltozást. 

id. Szabó Imre:

Olvasta az újságban, hogy a tv+internet+telefon előfizetés együtt 8.700.- Ft/fő.

4.) Napirend tárgyalása

Falugondnoki szolgálat 2010.évben végzett munkájáról szóló beszámoló elfogadása
Előadó: Bene István falugondnok

(Szóbeli előterjesztés)

Bene István falugondnok:

Beszámolt a 2010.évben a falugondnoki szolgálatban végzett munkájáról.

Bogdán Géza:

Megkérdezi a falugondnoktól, hogy 1997-től kezdődően ennyi hosszú év alatt jól érezte-e magát a munkakörében, és a tikosi lakosok körében?

Bene István falugondnok:

Nagyon jól érezte magát az eltelt 13 évben. Köszöni a képviselő-testületnek és a község lakosságának az iránti tanúsított magatartást.
A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

103/2010./XI.15./kt.határozat:

Tikos Község Önkormányzatának Képviselő-testülete a falugondnok 2010.évben végzett munkájáról szóló beszámolójában foglaltakat megismerte, megtárgyalta, azt elfogadja.

Határidő: azonnal

Felelős: Kónya László polgármester

5.) Napirend tárgyalása

Az Önkormányzat 2010.III.negyedéves költségvetési beszámolójának megtárgyalása
Előadó: Kónya László polgármester

(Az írásbeli előterjesztés jelen jkv. mellékletét képezi.)
A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:
104/2010./XI.15./kt.határozat:

Tikos Község Önkormányzatának Képviselő-testülete az Önkormányzat I.-III.negyedéves gazdálkodásáról szóló jelentést

a.) 46.158 e Ft eredeti, 46.413 e Ft módosított bevételi előirányzattal, 22.086 e Ft teljesítéssel,

b.) 46.158 e Ft eredeti, 46.413 e Ft módosított kiadási előirányzattal, 22.291 e Ft teljesítéssel,
c.) a 2010.szeptember 30-i állapotnak megfelelően 15.169 e Ft pénzkészlettel elfogadja.

Határidő: azonnal

Felelős: Kónya László polgármester

6.) Napirend tárgyalása

A község szociális ellátottságáról szóló beszámoló
Előadó: Kónya László polgármester

(Az írásos előterjesztés jelen jkv. mellékletét képezi.) 

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

105/2010./XI.15./kt.határozat:

Tikos Község Önkormányzatának Képviselő-testülete a 2010.évi szociális ellátottságáról szóló beszámolóban foglaltakat megismerte, megtárgyalta, azt elfogadja.

Határidő: azonnal

Felelős: Kónya László polgármester

7.) Egyéb ügyek
7.1. 2011.évi belső ellenőrzési ütemterv jóváhagyása

Előadó: Török Csilla körjegyző

(Az írásos előterjesztés jelen jkv. mellékletét képezi.)

Török Csilla:

Az előterjesztés a Marcali Kistérség Többcélú Társulása belső ellenőrzési terve. 38 település tartozik a Marcali kistérséghez, ebből Marcali város is. A kiküldött anyagból látszik, hogy 4 fő belső ellenőr végzi a munkát, az ütemterv alapján be van osztva, hogy a 2011.évben melyek azok az önkormányzatok, amelyet az ütemterv alapján ellenőrzik. Minden évben mindegyik önkormányzat ebbe nem kerül bele, ha azonban a testület kéri, hogy belső ellenőrzést, akár célvizsgálatot kér, akkor kérelemre a Marcali Kistérség Többcélú Társulása ezt soron kívül elvégzi. A Társulási Tanács elnökének a kérése, hogy az ütemtervet a képviselő-testület hagyja jóvá, mivel a a társulási tanács ülésén is tárgyalják, úgy válik hatályossá, ha ezt minden képviselő-testület elfogadja.

Az ellenőrzési szempontok ismertetve vannak az anyagban. A belső ellenőrzést kötelező feladata az önkormányzatnak. Arra nincs anyagi lehetőség, hogy önálló belső ellenőrt foglalkoztasson az önkormányzat, mert annak a költségei magasak, ezért társulásban végzi, mert akkor a kistérségi társulás erre külön finanszírozást kap az államtól. Belső ellenőrt esetleg körjegyzőségi szinten lehetne foglalkoztatni. 

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

106/2010./XI.15./kt.határozat:

Tikos Község Önkormányzatának Képviselő-testüelte az Önkormányzat 2011.évi belső ellenőrzésével a Marcali Többcélú Kistérségi Társulást bízza meg a társulási megállapodás alapján, a 2011.évi – Társulási Tanács által jóváhagyott – belső ellenőrzési ütemtervet jóváhagyja.

Határidő:  azonnal

Felelős: Kónya László polgármester

7.2. Az Önkormányzat 2011.év költségvetési koncepciójának tárgyalása

Előadó: Kónya László polgármester

(Az írásos előterjesztés jelen jkv. mellékletét képezi.)

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

107/2010./XI.15./kt.határozat:

Tikos Község Önkormányzatának Képviselő-testülete az Önkormányzat 2011.évi költségvetési koncepcióját megismerte, megtárgyalta, azt a 2011.évi költségvetési tervezés alapjának tekinti.

a.) a 2011.évi költségvetési bevételi előirányzatokat várhatóan 31.905.000.- Ft bevétellel,

b.) a 2011.évi költségvetési kiadási előirányzatokat várhatóan 31.905.000.- Ft kiadással 

tervezi.

A képviselő-testület a 2011. évi költségvetési pénzügyi egyensúlyának megteremtése érdekében a bevételek teljes körű feltárására és kiadások lehetséges csökkentésére törekszik.

Határidő: azonnal

Felelős: Kónya László polgármester

7.3. Zárt ülés elrendelése

A képviselő-testület egyhangúlag a továbbiakban tárgyalandó ügyre – jellege miatt – zárt ülést rendel el.

k.m.f.t.

Kónya László









Török Csilla
polgármester









körjegyző

